Α4-0117/96

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αρoτραίων καλλιεργειών και την κατάργηση του κανονισμού (ΕΟΚ) αριθ. 1541/93 (COM(96)0044 - C4-0159/96 - 96/0056(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πρώτη αιτιολογική σκέψη

>Αρχικό κείμενο>

ότι η χορήγηση αντισταθμιστικών πληρωμών για τις αροτραίες καλλιέργειες που προβλέπεται από τον κανονισμό (ΕΟΚ) αριθ. 1765/92 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 2989/95, υπόκειται στην εφαρμογή υποχρεωτικής παύσης της καλλιέργειας από τους ενδιαφερόμενους παραγωγούς; ότι για να αποφευχθεί ότι η εν λόγω υποχρεωτική παύση της καλλιέργειας θα εφαρμόζεται μόνο στις περιθωριακές εκτάσεις μιας εκμετάλλευσης, έχει προβλεφθεί ότι η η εν λόγω παύση της καλλιέργειας γαιών θα πρέπει να βασίζεται στην εναλλαγή; ότι έχει επίσης προβλεφθεί ότι η εν λόγω παύση της καλλιέργειας θα μπορούσε να εφαρμοσθεί υπό άλλη μορφή πριν της εναλλακτικής, εφόσον αυξηθεί το ποσοστό σε σχέση με την εναλλακτική παύση της καλλιέργειας;

>Κείμενο μετά την ψηφοφορία στο ΕΚ>

ότι η χορήγηση αντισταθμιστικών πληρωμών για τις αροτραίες καλλιέργειες που προβλέπεται από τον κανονισμό (ΕΟΚ) αριθ. 1765/92 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 2989/95, υπόκειται στην εφαρμογή υποχρεωτικής παύσης της καλλιέργειας από τους ενδιαφερόμενους παραγωγούς; ότι για να αποφευχθεί ότι η εν λόγω υποχρεωτική παύση της καλλιέργειας θα εφαρμόζεται μόνο στις περιθωριακές εκτάσεις μιας εκμετάλλευσης, έχει προβλεφθεί ότι η η εν λόγω παύση της καλλιέργειας γαιών θα πρέπει να βασίζεται στην εναλλαγή; ότι έχει επίσης προβλεφθεί ότι η εν λόγω παύση της καλλιέργειας θα μπορούσε να εφαρμοσθεί υπό άλλη μορφή πριν της εναλλακτικής;

(Tροπολογία 2)

Δεύτερη αιτιολογική σκέψη

>Αρχικό κείμενο>

ότι η κτηθείσα πείρα απέδειξε ότι οι παραγωγοί προτιμούν σαφώς άλλη μορφή παύσης της καλλιέργειας πλην εκείνης που βασίζεται στην εναλλαγή, λαμβανομένης υπόψη της απλούστευσης που προκύπτει όσον αφορά τη διαχείριση του σχεδίου καλλιέργειας που έχουν καταρτίσει; ότι, εξάλλου, το ενιαίο ποσοστό παύσης της καλλιέργειας είναι περισσότερο ενδεδειγμένο για τους σκοπούς της παύσης της καλλιέργειας γαιών ως μέσου διαχείρισης των αγορών αροτραίων καλλιεργειών; ότι, κατά συνέπεια, είναι σκόπιμο να μην απαιτείται πλέον η εφαρμογή του καθεστώτος υποχρεωτικής παύσης της καλλιέργειας υπό εναλλακτική μορφή και να καθορισθεί ένα ενιαίο ποσοστό γαιών υπό καθεστώς παύσης της καλλιέργειας; ότι, εντούτοις, η κατάργηση της υποχρέωσης για εναλλαγή δεν θα πρέπει να οδηγήσει στην αποδυνάμωση της μεταρρύθμισης της Κοινής Γεωργικής Πολιτικής στον τομέα των αροτραίων καλλιεργειών, όσον αφορά τον έλεγχο της παραγωγής; ότι θα πρέπει να ληφθεί τούτο υπόψη κατά τον καθορισμό του ενιαίου ποσοστού γαιών υπό καθεστώς υποχρεωτικής παύσης της καλλιέργειας;

>Κείμενο μετά την ψηφοφορία στο ΕΚ>

ότι η κτηθείσα πείρα απέδειξε ότι οι παραγωγοί προτιμούν σαφώς άλλη μορφή παύσης της καλλιέργειας πλην εκείνης που βασίζεται στην εναλλαγή, λαμβανομένης υπόψη της απλούστευσης που προκύπτει όσον αφορά τη διαχείριση του σχεδίου καλλιέργειας που έχουν καταρτίσει; ότι, εξάλλου, το ενιαίο ποσοστό παύσης της καλλιέργειας είναι περισσότερο ενδεδειγμένο για τους σκοπούς της παύσης της καλλιέργειας γαιών ως μέσου διαχείρισης των αγορών αροτραίων καλλιεργειών; ότι, κατά συνέπεια, είναι σκόπιμο να μην απαιτείται πλέον η εφαρμογή του καθεστώτος υποχρεωτικής παύσης της καλλιέργειας υπό εναλλακτική μορφή και να καθορισθεί ένα ενιαίο ποσοστό γαιών υπό καθεστώς παύσης της καλλιέργειας; ότι, εντούτοις, είναι απαραίτητο να αποφευχθεί ο κίνδυνος να επιβληθεί στους παραγωγούς υπερβολικά υψηλό ενιαίο ποσοστό γαιών υπό καθεστώς παύσης σε σχέση με την παρούσα κατάσταση στην παγκόσμια και την κοινοτική αγορά, εάν δεν καταστεί δυνατό να καθοριστεί πλέον ενδεδειγμένος δείκτης πριν από την έναρξη της προσεχούς περιόδου εμπορίας;

(Τροπολογία 68)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι μετά την εισαγωγή του νέου καθεστώτος στήριξης των παραγωγών αροτραίων καλλιεργειών, η αγορά των δημητριακών έχει βρεθεί σε καλύτερη ισορροπία, χάρη στη μείωση της παραγωγής και την αύξηση της εσωτερικής κατανάλωσης; ότι η σημερινή κατάσταση της διεθνούς αγοράς δημητριακών καθιστά δυσχερή τον εφοδιασμό τόσο των καταναλωτών της Κοινότητας όσο και ορισμένων τρίτων χωρών που αποτελούν καθαρούς εισαγωγούς δημητριακών και οι οποίες αντιμετωπίζουν το πρόβλημα της αύξησης του κόστους των εισαγωγών τους; ότι το υφιστάμενο επίπεδο των αποθεμάτων είναι τόσο χαμηλό που δικαιολογεί την ταχεία λήψη απόφασης για μείωση του ποσοστού γαιών που υπάγονται σε καθεστώς παύσης καλλιεργειών για τις προσεχείς περιόδους;

(Tροπολογία 3)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι ο κανονισμός (ΕΟΚ) αριθ. 1765/92 περιλαμβάνει διάφορες αντισταθμιστικές πληρωμές που καταβάλλονται στον αιτούντα σε διαφορετικά χρονικά διαστήματα στο πλαίσιο μιας περιόδου εμπορίας; ότι για να μειωθούν οι διοικητικές δαπάνες σκόπιμο θα ήταν οι αντισταθμιστικές πληρωμές για τα σιτηρά και τα πρωτεΐνούχα, καθώς και η αντισταθμιστική πληρωμή για την παύση της καλλιέργειας γαιών και η καταβολή αυξημένης προκαταβολής για τους ελαιούχους σπόρους, να καταβληθούν στο πλαίσιο ενός ενιαίου ποσού και στην περίοδο μεταξύ 16ης και 31ης Οκτωβρίου; ότι το υπόλοιπο ποσό της αντισταθμιστικής πληρωμής για τους ελαιούχους σπόρους, του οποίου ο οριστικός υπολογισμός δεν μπορεί να πραγματοποιηθεί παρά μόνον τον Ιανουάριο, θα πρέπει να χορηγηθεί τον Οκτώβριο ή το Νοέμβριο που ακολουθεί, ταυτόχρονα με τις αντισταθμιστικές πληρωμές για τη νέα περίοδο εμπορίας; ότι, κατ' αυτόν τον τρόπο, όλες οι πληρωμές που χορηγούνται στο πλαίσιο του παρόντος κανονισμού μπορούν να πραγματοποιηθούν με μια ενιαία ετήσια καταβολή;

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1

Άρθρο 7, παράγραφος 1, σημείο α) (Κανονισμός (ΕΟΚ) 1765/92)

>Αρχικό κείμενο>

α) το δεύτερο και τρίτο εδάφιο της παραγράφου 1 αντικαθίσταται από το ακόλουθο κείμενο:

«Η υποχρέωση παύσης της καλλιέργειας γαιών αφορά καθεστώς 18%«;

>Κείμενο μετά την ψηφοφορία στο ΕΚ>

α) το δεύτερο και τρίτο εδάφιο της παραγράφου 1 αντικαθίσταται από το ακόλουθο κείμενο:

«Η υποχρέωση παύσης της καλλιέργειας γαιών αφορά καθεστώς 10%«;

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 10, παράγραφος 1 (κανονισμός (ΕΟΚ) 1765/92)

>Κείμενο μετά την ψηφοφορία στο ΕΚ>

1α. Το άρθρο 10, παράγραφος 1 του κανονισμού 1765/92 τροποποιείται ως εξής:

>Κείμενο μετά την ψηφοφορία στο ΕΚ>

"1. Η αντισταθμιστική πληρωμή για τα σιτηρά και τους πρωτεϊνούχους σπόρους, καθώς και η αντισταθμιστική πληρωμή για την παύση της καλλιέργειας γαιών και η καταβολή προκαταβολών για τους ελαιούχους σπόρους, καταβάλλονται μεταξύ της 16ης και της 31ης Οκτωβρίου αμέσως μετά τη συγκομιδή. Το υπόλοιπο ποσό για τις αντισταθμιστικές πληρωμές των ελαιούχων σπόρων καταβάλλεται ταυτόχρονα με τις αντισταθμιστικές πληρωμές για το επόμενη περίοδο εμπορίας.»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 1β (νέα)

Άρθρο 11, παράγραφος 2 (κανονισμός (ΕΟΚ) 1765/92)

>Κείμενο μετά την ψηφοφορία στο ΕΚ>

1β. Το άρθρο 11, παράγραφος 2, πρώτη πρόταση, τροποποιείται ως εξής:

>Κείμενο μετά την ψηφοφορία στο ΕΚ>

"2. Οι παραγωγοί που υποβάλλουν αίτηση για αντισταθμιστική πληρωμή για τους ελαιούχους σπόρους έχουν δικαίωμα να λάβουν προκαταβολή το 70% κατ' ανώτατο όριο του προβλεπόμενου περιφερειακού ποσού αναφοράς».

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 1γ (νέα)

Άρθρο 11, παράγραφος 6 (κανονισμός (ΕΟΚ) 1765/92)

>Κείμενο μετά την ψηφοφορία στο ΕΚ>

1γ. Το άρθρο 11, παράγραφος 6, τροποποιείται ως εξής:

"6. Το χρονοδιάγραμμα του περιφεριοποιημένου συστήματος για τις καταβολές στους αιτούντες καθορίζεται από την Επιτροπή με βάση τη διαδικασία που προβλέπεται στο άρθρο 38 του κανονισμού (ΕΟΚ) αριθ. 136/66(1), σύμφωνα με τα άρθρα 10, παρ. 1, και 11, παρ. 2.»

_______________

(1) ΕΕ L 172 της 30.9.1966, σελ. 3025

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1765/92 που αφορά τη θέσπιση καθεστώτο ς στήριξης των παραγωγών ορισμένων αροτραίων καλλιεργειών και την κατάργηση του κανονισμού (ΕΟΚ) αριθ. 1541/93 (CΟΜ(96)0044 - C4-0159/96 - 96/0056/CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(96)0044 - 96/0056(CΝS) ((ΕΕ C 125 της 27.4.1996, σελ. 1)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0159/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0117/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.